laion/Wikipedia-Exotic huggingface dataset:
লেওনার্দো স্পিনাৎসলা

লেওনার্দো স্পিনাৎসলা (ইতালীয়: Leonardo Spinazzola, ইতালীয় উচ্চারণ: [leoˈnardo spinatˈtsɔːla]; জন্ম: ২৫ মার্চ ১৯৯৩) হলেন একজন ইতালীয় পেশাদার ফুটবল খেলোয়াড়। তিনি বর্তমানে ইতালির পেশাদার ফুটবল লীগের শীর্ষ স্তর সেরিয়ে আ-এর ক্লাব রোমা এবং ইতালি জাতীয় দলের হয়ে রক্ষণভাগের খেলোয়াড় হিসেবে খেলেন। তিনি মূলত বাম পার্শ্বীয় রক্ষণভাগের খেলোয়াড় হিসেবে খেললেও মাঝেমধ্যে ডান পার্শ্বীয় রক্ষণভাগের খেলোয়াড় এবং বাম পার্শ্বীয় মধ্যমাঠের খেলোয়াড় হিসেবে খেলে থাকেন। ২০১১ সালে, স্পিনাৎসলা ইতালি অনূর্ধ্ব-১৯ দলের হয়ে ইতালির বয়সভিত্তিক পর্যায়ে অভিষেক করেছিলেন। প্রায় ২ বছর যাবত ইতালির বয়সভিত্তিক দলের হয়ে খেলার পর, তিনি ২০১৭ সালে ইতালির হয়ে আন্তর্জাতিক পর্যায়ে অভিষেক করেছেন; ইতালির জার্সি গায়ে তিনি এপর্যন্ত ১৮ ম্যাচে অংশগ্রহণ করেছেন। তিনি ইতালির হয়ে এপর্যন্ত ১টি উয়েফা ইউরোপীয় চ্যাম্পিয়নশিপে (২০২০) অংশগ্রহণ করেছেন, যেখানে তিনি রোবের্তো মানচিনির অধীনে শিরোপা জয়লাভ করেছেন। ব্যক্তিগতভাবে, স্পিনাৎসলা বেশ কিছু পুরস্কার জয়লাভ করেছেন, যার মধ্যে ২০১২ সালে তোর্নেও দি ভারেজ্জিও সেরা খেলোয়াড়ের পুরস্কার জয় অন্যতম। দলগতভাবে, স্পিনাৎসলা এপর্যন্ত ৫টি শিরোপা জয়লাভ করেছেন, যার মধ্যে ২টি ইয়ুভেন্তুসের বয়সভিত্তিক দলের হয়ে, ২টি ইয়ুভেন্তুসের হয়ে এবং ১টি ইতালির হয়ে জয়লাভ করেছেন। লেওনার্দো স্পিনাৎসলা ১৯৯৩ সালের ২৫শে মার্চ তারিখে ইতালির ফোলিনিয়োে জন্মগ্রহণ করেছেন এবং সেখানেই তার শৈশব অতিবাহিত করেছেন। "Leonardo Spinazzola" (Italian ভাষায়)। A.S. Roma। সংগ্রহের তারিখ ১০ মার্চ ২০১৯। উদ্ধৃতি শৈলী রক্ষণাবেক্ষণ: অচেনা ভাষা (link) Dall'intervista di Matteo Magri, «Non avrei mai fatto il calciatore senza la forza di mia madre», Corriere.it, edizione di Bergamo, 26 novembre 2016. "Italy 1–1 England, aet (3–2 on pens): Donnarumma the hero as Azzurri win EURO 2020!" [ইতালি ১–১ ইংল্যান্ড, অতিরিক্ত সময় (পেনাল্টিতে ৩–২): আজ্জুরিদের ইউরো ২০২০-এর নায়ক দন্নারুম্মা!]। UEFA.com (ইংরেজি ভাষায়)। ইউনিয়ন অব ইউরোপিয়ান ফুটবল অ্যাসোসিয়েশন। ১১ জুলাই ২০২১। সংগ্রহের তারিখ ১১ জুলাই ২০২১।  লেওনার্দো স্পিনাৎসলা – ফিফা প্রতিযোগিতার রেকর্ড (ইংরেজি) লেওনার্দো স্পিনাৎসলা – উয়েফা প্রতিযোগিতার রেকর্ড (আর্কাইভ) (ইংরেজি)  সকারওয়েতে লেওনার্দো স্পিনাৎসলা (ইংরেজি) সকারবেসে লেওনার্দো স্পিনাৎসলা (ইংরেজি) বিডিফুটবলে লেওনার্দো স্পিনাৎসলা (ইংরেজি) ট্রান্সফারমার্কেটে লেওনার্দো স্পিনাৎসলা (ইংরেজি) ওয়ার্ল্ডফুটবল.নেটে লেওনার্দো স্পিনাৎসলা (ইংরেজি) ইএসপিএন এফসিতে লেওনার্দো স্পিনাৎসলা (ইংরেজি) ন্যাশনাল-ফুটবল-টিমস.কমে লেওনার্দো স্পিনাৎসলা (ইংরেজি)
সেন্ট্রাল ভিস্তা পুনর্নির্মাণ প্রকল্প

সেন্ট্রাল ভিস্তা পুনর্নির্মাণ প্রকল্পটি নতুন দিল্লির রইসিনা হিলের নিকটে অবস্থিত ভারতের কেন্দ্রীয় প্রশাসনিক অঞ্চল সেন্ট্রাল ভিস্তাটিকে পুনর্নির্মাণের জন্য চলমান পুনর্নির্মাণ কার্যক্রমকে বোঝায়। অঞ্চলটি ব্রিটিশ উপনিবেশিক শাসনকালে স্যার এডউইন লুটিয়েনস ও স্যার হারবার্ট বেকার দ্বারা নকশা করা হয় এবং স্বাধীনতার পরে ভারত সরকার এলাকাটি ধরে রেখেছিল। ২০২০ থেকে ২০২৪ সালের মধ্যে নির্ধারিত এই প্রকল্পের লক্ষ্য অনুযায়ী, ২০২০ সালের মধ্যে রাষ্ট্রপতি ভবন এবং ভারত গেটের মধ্যে ৩ কিমি (১.৯ মাইল) দীর্ঘ একটি রাজপথের পুনর্নির্মাণ, উত্তর ও দক্ষিণ ব্লকগুলিকে সর্বসাধারণের প্রবেশযোগ্য জাদুঘরে রূপান্তর করা, একটি নতুন সাধারণ কেন্দ্রীয় সচিবালয় তৈরি করে সমস্ত মন্ত্রীর নিয়োগ করা হবে। ভবিষ্যতের সম্প্রসারণের জন্য বর্ধিত আসনের সামর্থ্য, উত্তর ও দক্ষিণ ব্লকের নিকটবর্তী সহসভাপতি এবং প্রধানমন্ত্রীর জন্য নতুন বাসভবন ও কার্যালয় সহ পুরানো কাঠামোগুলির কয়েকটিকে যাদুঘরে রূপান্তরিত করে বর্তমান সংসদ ভবনের নিকটে একটি নতুন সংসদ ভবন নির্মাণ করা হবে। Friese, Kai (মে ২৩, ২০২০)। "We are turning over a fortress to the people"। India Today (ইংরেজি ভাষায়)। সংগ্রহের তারিখ ২০২১-০২-০৪।
ক্রিস্তিয়ানো বিরাগি

ক্রিস্তিয়ানো বিরাগি (ইতালীয়: Cristiano Biraghi, ইতালীয় উচ্চারণ: [kriˈstjaːno biˈraːɡi]; জন্ম: ১ সেপ্টেম্বর ১৯৯২) হলেন একজন ইতালীয় পেশাদার ফুটবল খেলোয়াড়। তিনি বর্তমানে ইতালির পেশাদার ফুটবল লীগের শীর্ষ স্তর সেরিয়ে আ-এর ক্লাব ফিওরেন্তিনা এবং ইতালি জাতীয় দলের হয়ে রক্ষণভাগের খেলোয়াড় হিসেবে খেলেন। তিনি মূলত বাম পার্শ্বীয় রক্ষণভাগের খেলোয়াড় হিসেবে খেললেও মাঝেমধ্যে বাম পার্শ্বীয় মধ্যমাঠের খেলোয়াড় হিসেবে খেলে থাকেন। ২০১০ সালে, বিরাগি ইতালি অনূর্ধ্ব-১৯ দলের হয়ে ইতালির বয়সভিত্তিক পর্যায়ে অভিষেক করেছিলেন। প্রায় ৬ বছর যাবত ইতালির বয়সভিত্তিক দলের হয়ে খেলার পর, তিনি ২০১৮ সালে ইতালির হয়ে আন্তর্জাতিক পর্যায়ে অভিষেক করেছেন; ইতালির জার্সি গায়ে তিনি এপর্যন্ত ৯ ম্যাচে ১টি গোল করেছেন। ক্রিস্তিয়ানো বিরাগি ১৯৯২ সালের ১লা সেপ্টেম্বর তারিখে ইতালির চেরনুস্কো সু নাভিলিয়োয় জন্মগ্রহণ করেছেন এবং সেখানেই তার শৈশব অতিবাহিত করেছেন। "Doppietta di Macheda Ferrara parte bene"। la Repubblica (ইতালীয় ভাষায়)। ১৭ নভেম্বর ২০১০। সংগ্রহের তারিখ ২২ নভেম্বর ২০১০।  ক্রিস্তিয়ানো বিরাগি – উয়েফা প্রতিযোগিতার রেকর্ড (আর্কাইভ) (ইংরেজি)  সকারওয়েতে ক্রিস্তিয়ানো বিরাগি (ইংরেজি) সকারবেসে ক্রিস্তিয়ানো বিরাগি (ইংরেজি) বিডিফুটবলে ক্রিস্তিয়ানো বিরাগি (ইংরেজি) ট্রান্সফারমার্কেটে ক্রিস্তিয়ানো বিরাগি (ইংরেজি) ওয়ার্ল্ডফুটবল.নেটে ক্রিস্তিয়ানো বিরাগি (ইংরেজি) ইএসপিএন এফসিতে ক্রিস্তিয়ানো বিরাগি (ইংরেজি) ন্যাশনাল-ফুটবল-টিমস.কমে ক্রিস্তিয়ানো বিরাগি (ইংরেজি)
জোভান্নি দি লোরেনৎসো

জোভান্নি দি লোরেনৎসো (ইতালীয়: Giovanni Di Lorenzo, ইতালীয় উচ্চারণ: [dʒoˈvanni di loˈrɛntso]; জন্ম: ৪ আগস্ট ১৯৯৩) হলেন একজন ইতালীয় পেশাদার ফুটবল খেলোয়াড়। তিনি বর্তমানে ইতালির পেশাদার ফুটবল লিগের শীর্ষ স্তর সেরিয়ে আ-এর ক্লাব নাপোলি এবং ইতালি জাতীয় দলের হয়ে রক্ষণভাগের খেলোয়াড় হিসেবে খেলেন। তিনি মূলত ডান পার্শ্বীয় রক্ষণভাগের খেলোয়াড় হিসেবে খেললেও মাঝেমধ্যে কেন্দ্রীয় রক্ষণভাগের খেলোয়াড় এবং ডান পার্শ্বীয় মধ্যমাঠের খেলোয়াড় হিসেবে খেলে থাকেন। ২০১৩ সালে, লোরেনৎসো ইতালি অনূর্ধ্ব-২০ দলের হয়ে ইতালির বয়সভিত্তিক পর্যায়ে অভিষেক করেছিলেন। মাত্র ১ বছর যাবত ইতালির বয়সভিত্তিক দলের হয়ে খেলার পর, তিনি ২০১৯ সালে ইতালির হয়ে আন্তর্জাতিক পর্যায়ে অভিষেক করেছেন; ইতালির জার্সি গায়ে তিনি এপর্যন্ত ২৭ ম্যাচে ৩টি গোল করেছেন। তিনি ইতালির হয়ে এপর্যন্ত ১টি উয়েফা ইউরোপীয় চ্যাম্পিয়নশিপে (২০২০) অংশগ্রহণ করেছেন, যেখানে তিনি রোবের্তো মানচিনির অধীনে শিরোপা জয়লাভ করেছেন। জোভান্নি দি লোরেনৎসো ১৯৯৩ সালের ৪ঠা আগস্ট তারিখে ইতালির কাস্তেনুওভো দি গার্ফানিয়ানায় জন্মগ্রহণ করেছেন এবং সেখানেই তার শৈশব অতিবাহিত করেছেন। দি লোরেনৎসো ইতালি অনূর্ধ্ব-২০ এবং ইতালি অনূর্ধ্ব-২১ দলের হয়ে খেলার মাধ্যমে ইতালির প্রতিনিধিত্ব করেছেন। ইতালির বয়সভিত্তিক দলের হয়ে তিনি প্রায় ১ বছরে ৬ ম্যাচে অংশগ্রহণ করেছেন। ২৫ এপ্রিল ২০২৩ পর্যন্ত হালনাগাদকৃত। "Comunicato Ufficiale N. 32" [Official Statement No. 32] (পিডিএফ) (ইতালীয় ভাষায়)। Lega Serie A। ৪ সেপ্টেম্বর ২০১৮। পৃষ্ঠা 3। ২১ সেপ্টেম্বর ২০১৮ তারিখে মূল (পিডিএফ) থেকে আর্কাইভ করা। সংগ্রহের তারিখ ১৩ জুন ২০২১।  "Team 2022/23 – SSC Napoli" [দল ২০২২/২৩ – সোচেতা স্পোর্তিভা কালচো নাপোলি]। sscnapoli.it (ইতালীয় ভাষায়)। নাপোলি: সোচেতা স্পোর্তিভা কালচো নাপোলি। ২৪ মে ২০২২। ২৪ এপ্রিল ২০২৩ তারিখে মূল থেকে আর্কাইভ করা। সংগ্রহের তারিখ ২৪ এপ্রিল ২০২৩।  "NAPOLI" [নাপোলি]। legaseriea.it (ইংরেজি ভাষায়)। সেরিয়ে আ। ২৪ এপ্রিল ২০২৩। ২৪ এপ্রিল ২০২৩ তারিখে মূল থেকে আর্কাইভ করা। সংগ্রহের তারিখ ২৪ এপ্রিল ২০২৩।  "Inter go for Di Lorenzo?" (ইতালীয় ভাষায়)। Football Italia staff। ১৭ জুন ২০২০ তারিখে মূল থেকে আর্কাইভ করা। সংগ্রহের তারিখ ৮ ফেব্রুয়ারি ২০১৯।  "Italy 1–1 England, aet (3–2 on pens): Donnarumma the hero as Azzurri win EURO 2020!" [ইতালি ১–১ ইংল্যান্ড, অতিরিক্ত সময় (পেনাল্টিতে ৩–২): আজ্জুরিদের ইউরো ২০২০-এর নায়ক দন্নারুম্মা!]। UEFA.com (ইংরেজি ভাষায়)। ইউনিয়ন অব ইউরোপিয়ান ফুটবল অ্যাসোসিয়েশন। ১১ জুলাই ২০২১। সংগ্রহের তারিখ ১১ জুলাই ২০২১।  উইকিমিডিয়া কমন্সে জোভান্নি দি লোরেনৎসো সংক্রান্ত মিডিয়া রয়েছে। জোভান্নি দি লোরেনৎসো – ফিফা প্রতিযোগিতার রেকর্ড (ইংরেজি) জোভান্নি দি লোরেনৎসো – উয়েফা প্রতিযোগিতার রেকর্ড (আর্কাইভ) (ইংরেজি)  সকারওয়েতে জোভান্নি দি লোরেনৎসো (ইংরেজি) সকারবেসে জোভান্নি দি লোরেনৎসো (ইংরেজি) বিডিফুটবলে জোভান্নি দি লোরেনৎসো (ইংরেজি) ইইউ-ফুটবলে জোভান্নি দি লোরেনৎসো (ইংরেজি) ট্রান্সফারমার্কেটে জোভান্নি দি লোরেনৎসো (ইংরেজি) ওয়ার্ল্ডফুটবল.নেটে জোভান্নি দি লোরেনৎসো (ইংরেজি) ইএসপিএন এফসিতে জোভান্নি দি লোরেনৎসো (ইংরেজি) ন্যাশনাল-ফুটবল-টিমস.কমে জোভান্নি দি লোরেনৎসো (ইংরেজি)
দামোদর হরি চাপেকার

দামোদর হরি চাপেকার (জন্ম:- ২৪ জুন ১৮৬৯ - মৃত্যু:- ১৮ এপ্রিল ১৮৯৯) একজন ব্রিটিশ বিরোধী মুক্তিযোদ্ধা শহীদ ছিলেন। দামোদর হরি চাপেকার এবং তাঁর দুই ভাই বালকৃষ্ণ হরি চাপেকার ও বাসুদেব হরি চাপেকার ভারতের স্বাধীনতা সংগ্রামের ইতিহাসে বিশেষ অবদান রেখে গেছেন। এই তিন ভাই বাল গঙ্গাধর তিলক দ্বারা প্রভাবিত হয়েছিল। ইতিহাসে তাদের চাপেকার বন্ধু নামে বিশেষ জানা যায়। র‌্যান্ডকে হত্যা করার অপরাধে তাকে ফাঁসি দেওয়া হয়। এই তিন ভাইয়ের সঙ্গে ছিল মহাদেব বিনায়ক রানাডে, এবং তাকেও একই মামলায় ফাঁসি দেওয়া হয়। দামোদর হরি চাপেকার চিৎপাবন ব্রাহ্মণবংশীয় তরুণ ২৪শে জুন ১৮৬৯ সালে মহারাষ্ট্রের পুনাতে জন্মগ্রহণ করেছিলেন। বিখ্যাত প্রার্থনাসংগীত- হরিপন্ত চাপেকার, তিন চাপেকার-এর পিতা ছিলেন। দামোদর হরি চাপেকারের বাল্যকাল থেকেই সৈনিক হওয়ার ইচ্ছা ছিল, কিন্তু একজন ব্রাহ্মণ হওয়ার কারণে তাকে ইংরেজরা সৈনিক হিসেবে গ্রহণ করেননি। তিনি তাঁর উত্তরাধিকারে কীর্তনের খ্যাতি পেয়েছিলেন। লোকমান্য বাল গঙ্গাধর তিলক, দামোদর হরি চাপেকারের আদর্শ ছিল। রায়, প্রকাশ (২০২১)। বিস্মৃত বিপ্লবী। চেন্নাই: নোশনপ্ৰেস, চেন্নাই, তামিলনাড়ু।  রায়, প্রকাশ (২০২১)। ক্ষমা নেই দেশদ্রোহী প্রথম খণ্ড। চেন্নাইআইএসবিএন=‎978-1-68494-815-4: নোশনপ্ৰেস চেন্নাই তামিলনাড়ু।
ডায়েরি অব আ উইম্পি কিড (বই)

ডায়েরি অব আ উইম্পি কিড জেফ কিন্নি রচিত ও অলঙ্করণকৃত একটি শিশুতোষ উপন্যাস। এটি ডায়েরি অব আ উইম্পি কিড ধারাবাহিকের প্রথম বই। বইটি গ্রেগ হ্যাফলি নামের এক বালক ও মিডল স্কুলে জনপ্রিয় হওয়ার জন্য তার প্রচেষ্টাকে নিয়ে লেখা। ডায়েরি অব আ উইম্পি কিড সর্বপ্রথম ২০০৪ সালে ফানব্রেইনে প্রকাশিত হয়েছিল। সেখানে এটি প্রায় ২ কোটিবার পড়া হয়েছিল। অন্যান্য পুরস্কারসহ বইটি নিউইয়র্ক টাইমস বেস্ট সেলার হয়েছিল। বইটি অবলম্বনে একটি চলচ্চিত্র নির্মিত হয়েছে, যা ২০১০ সালে মুক্তি পেয়েছিল। গ্রেগরি হ্যাফলি কেন্দ্রীয় চরিত্র গ্রেইগ, তার পরিবার, বন্ধু ও স্থানীয় মিডল স্কুলকে নিয়ে হতাশ। স্কুলে সে কতটা জনপ্রিয় সেটা নিয়ে তার সকল চিন্তা। সে বড় হয়ে ধনী ও জনপ্রিয় হওয়ার দিবাস্বপ্ন দেখে। সে স্কুলে অন্যদের সাথে নিজেকে মানিয়ে নিতে চায়, কিন্তু অধিকাংশ সময়ই তাতে সফল হয়না। রাউলি জেফারসন গ্রেইগের সবচেয়ে ভালো বন্ধু। গ্রেগের কথা মত কাজ করার জন্য সে সদা প্রস্তুত। রাউলির সব সময় ছুটি কাটাতে নতুন নতুন জায়গায় ছুটি কাটানো নিয়ে গ্রেইগ বিরক্ত। রাউলি একজন অনুগত বন্ধু হলেও কখনও কখনও সে শিশুসুলভ আচরণ করে। সে মাঝে মাঝে অদ্ভুত পোশাক পরে। ম্যানি হ্যাফলি গ্রেইগের তিন বছর বয়সী ছোট ভাই। সে কোন দোষ করলেও কখনই বকা খায়না। রড্রিক হ্যাফলি রড্রিক গ্রেইগের বড় ভাই। "Diary of A Wimpy Kid details"। Amulet Books। ২০০৭-০৪-১৩। ২০১১-১১-১২ তারিখে মূল থেকে আর্কাইভ করা। সংগ্রহের তারিখ ২০১১-১১-১৮।  Kinney, Jeff (এপ্রিল ১, ২০০৭)। Diary of a wimpy kid (Hardcover সংস্করণ)। New York: Amulet Books। আইএসবিএন 978-0810993136।
হরিণঘাটা পর্যটন কেন্দ্র

হরিনঘাটা পর্যটন কেন্দ্র বরগুনা জেলার পাথরঘাটা উপজেলার দক্ষিণে অবস্থিত পর্যটন কেন্দ্র। হরিণঘাটা আসলে সুন্দরবনেরই একটি অংশ। হরিণ, বানর, সবুজ লতাপাতা, আর পাখির ডাকে সারাক্ষণ মুখর থাকে হরিণঘাটা বনাঞ্চল। এ বনে কোন বাঘ নেই। নতুন ভাবে যোগ হয়েছে নদীর ধারের ঝাউবন। বরগুনার পাথরঘাটা সংলগ্ন বঙ্গোপসাগর ও পায়রা বন্দর। এর পূর্বে বিষখালী আর পশ্চিমে বলেশ্বর নদের মোহনায় অবস্থিত হরিণঘাটা বনাঞ্চল। নামকরণ: বড় প্রজাতির মায়াবী চিত্রল হরিণের বিচরণস্থল হওয়ায় এ বনের নামকরণ করা হয়েছে হরিণঘাটা বনাঞ্চল। ১৯৬৭ সাল থেকে বন বিভাগের সম্প্রসারণে নানা প্রজাতির গাছ রোপণের মাধ্যমে বনটি সৃষ্টি করা হয়। বর্তমানে প্রায় ১৮ হাজার একরজুড়ে দৃষ্টিনন্দন এ বনে কেওড়া, গেওয়া, পশুরসহ সুন্দরী ও ঝাউবন রয়েছে। ২০১৩ থেকে ২০১৬ সাল পর্যন্ত এখানে ২০০ হেক্টর এলাকাজুড়ে বনায়ন করা হয়। এছাড়া সাগর তীরে লালদিয়ার চরে নতুন বন হওয়ায় পরিধি ক্রমশ বাড়ছে। এটি এখন বন্যপ্রাণীর অভয়রন্য। বিভিন্ন বৃক্ষরাজির সুবাদে বনের পরিধি ক্রমশ বাড়ছে। তবে নেই কোন হিংস্র প্রাণী। আছে হরিণ, বনমোরগ, বানর, শুকর, গুইসাপ, লাল কাঁকড়া। এছাড়া রয়েছে নানা প্রজাতির সরীসৃপসহ প্রায় ৩৫ প্রজাতির পাখি। এমনকি হরেকরকম পাখির কলকাকলিতে মুখরিত চারপাশ। ঘন বন আর সবুজে ছাওয়া বনের সৌন্দর্য বাড়িয়ে দিয়েছে লালদিয়া, পদ্মা, লাঠিমারা সৈকত। সূর্যাস্ত এবং সূর্যোদয়ের দৃশ্য দেখার জন্য এরচেয়ে ভালো পরিবেশ আর নেই। সাগরের তীর দেখার জন্য নির্মাণ করা হয়েছে ফুট ট্রেইল। এছাড়া বনের ভেতর নির্মাণ করা হয়েছে ওয়াচ টাওয়ার, বিশ্রামাগার ও গোলঘর। এ বনের সবেচেয়ে আকর্ষণীয় দিক হলো- বনের ভেতরে এঁকেবেঁকে বয়ে চলা ছোট-বড় প্রায় ১০-১২টি খাল। জোয়ারের সময় খালগুলো পানিতে পরিপূর্ণ থাকে। ছোট ছোট নৌকায় করে উপভোগ করা যায় বনের মধ্যকার সবুজের সমারোহ। শুভ সন্ধ্যা সমুদ্র সৈকত "ঘুরে আসুন হরিণঘাটা বনাঞ্চল"।  "হরিণঘাটা পর্যটন কেন্দ্রে উপচে পড়া ভিড়"।  উইকিভ্রমণে হরিণঘাটা পর্যটন কেন্দ্র সম্পর্কিত ভ্রমণ নির্দেশিকা রয়েছে।
পিঞ্জর (চলচ্চিত্র)

পিঞ্জর চন্দ্রপ্রকাশ দ্বিবেদী পরিচালিত ২০০৩ সালের ভারতীয় ঐতিহাসিক নাট্য চলচ্চিত্র। এটি অমৃতা প্রীতমের একই নামের উপন্যাস অবলম্বনে নির্মিত। এতে ভারত বিভাজনের সময় হিন্দু-মুসলিম সমস্যা তুলে ধরা হয়েছে। চলচ্চিত্রটিতে শ্রেষ্ঠাংশে অভিনয় করেছেন উর্মিলা মাতন্ডকর, মনোজ বাজপেয়ী ও সঞ্জয় সুরি। মুক্তির পর চলচ্চিত্রটি বিপুল সমাদৃত হয় এবং জাতীয় বিষয়াদি উপস্থাপনের জন্য শ্রেষ্ঠ পূর্ণদৈর্ঘ্য চলচ্চিত্র বিভাগে জাতীয় চলচ্চিত্র পুরস্কার লাভ করে ও বাজপেয়ী জাতীয় চলচ্চিত্র পুরস্কারের একটি বিশেষ জুরি পুরস্কার অর্জন করেন। উর্মিলা মাতন্ডকর - পারো / হামিদা মনোজ বাজপেয়ী - রশিদ সঞ্জয় সুরি - রামচন্দ কুলভূষণ খরবন্দা - মোহনলাল, পারোর বাবা ইশা কোপিকর - রাজ্জো ফরিদা জালাল - রামচন্দের মা সন্দালি সিনহা - লাজো প্রিয়াংশু চট্টোপাধ্যায় - ত্রিলোক লিলেত দুবে - তারা, পারোর মা আলোক নাথ - শ্যামলাল, রামচন্দের বাবা সীমা বিশ্বাস - পাগলি দীনা পাঠক - রশিদের চাচী সুধা শিবপুরি - রশিদের মা প্রদীপ কুকরেজা - হুকমচন্দ সলিমা রাজা - হুকমচন্দের স্ত্রী গুলাম আরিফ - ম্যানেজার সৌরভ ববলিয়া - রশিদের ভাই নীহারিকা - কমলা সবিতা বাজাজ - দাই পারভীনা বানু - রহিমের স্ত্রী পিঞ্জর চলচ্চিত্রটিতে ১০টি গান রয়েছে। সবকয়টি গানের সুরকার উত্তম সিং এবং গীতিকার গুলজার। "চরখা চালাতি মা" ও "ওয়ারিস শাহ নু" গান দুটি লিখেছেন অমৃতা প্রিতম। "Pinjar - Movie"। বক্স অফিস ইন্ডিয়া। সংগ্রহের তারিখ ২০ মে ২০২১।  "Always Amrita, Always Pritam" (ইংরেজি ভাষায়)। চণ্ডীগড়। দ্য ট্রিবিউন। ৫ নভেম্বর ২০০৫। সংগ্রহের তারিখ ২৯ মার্চ ২০১২।  "Pinjar - 2003 - Uttam Singh"। সাভন।  "Pinjar (Original Motion Picture Soundtrack)"। আইটিউনস।  বলিউড প্রবেশদ্বার ইন্টারনেট মুভি ডেটাবেজে পিঞ্জর (ইংরেজি) রটেন টম্যাটোসে পিঞ্জর (ইংরেজি)
ইউবিসফট মন্ট্রিয়ল

ইউবিসফট ডিভারটিসেমেন্টস ইনকর্পোরেটেড বা ইউবিসফট মন্ট্রিয়ল হলো একটি ভিডিও গেম নির্মাতা কোম্পানি এবং ইউবিসফটের মন্ট্রিয়লের স্টুডিও। নতুন মাল্টিমিডিয়া চাকরি তৈরিতে মন্ট্রিয়ল, কুইবেক এবং কানাডার সরকার থেকে সহায়তা সহকারে বিশ্বব্যাপী ইউবিসফটের প্রসারনের অংশ হিসাবে ১৯৯৭ সালের এপ্রিলে স্টুডিওটি প্রতিষ্ঠা করা হয়েছিল। স্টুডিওর প্রাথমিক পণ্যগুলি ছিল বিদ্যমান মেধা সম্পদের ভিত্তিতে বাচ্চাদের জন্য তৈরিকৃত লো-প্রোফাইল গেম। ইউবিসফট মন্ট্রিয়লের জনপ্রিয়তার শুরু হয়েছিল টম ক্ল্যানসি'স স্প্লিন্টার সেল এবং ২০০৩ সালের প্রিন্স অফ পার্সিয়া: দ্য স্যান্ডস অফ টাইম প্রকাশের মাধ্যমে। পরবর্তীতে স্টুডিওটি সিরিজে সিক্যুয়াল গেম তৈরি অব্যাহত রেখেছে এবং নিজেদের মেধা সম্পদ যেমন অ্যাসাসিন'স ক্রিড, ফার ক্রাই, ওয়াচ ডগস এবং ফর অনার বিকশিত করেছে। ২০১৭ সালে স্টুডিওটিতে ৩,৫০০-এরও বেশি কর্মী নিযুক্ত রয়েছে, যা এটিকে বিশ্বের বৃহত্তম গেম ডেভলপমেন্ট স্টুডিওগুলির মধ্যে একটি করে তোলে। স্টুডিওটি মন্ট্রিলকে একটি সৃজনশীল শহর হিসাবে প্রতিষ্ঠিত করতে সহায়তা করেছিল যা অন্যান্য ভিডিও গেম ডেভেলপারদের সেখানে স্টুডিও স্থাপন করতে উৎসাহিত করেছিল। উবিসফ্ট মন্ট্রিয়াল হলো অ্যাসাসিন'স ক্রিড, ফার ক্রাই, টম ক্ল্যানসি'স রেইনবো সিক্স এবং ওয়াচ ডগস সিরিজের গেমসহ অন্যান্য শিরোনামের গেমসের মুখ্য ডেভেলপার। টম ক্ল্যানসি'স স্প্লিন্টার সেল সিরিজ (২০০২–২০১০) টম ক্ল্যানসি'স রেইনবো সিক্স সিরিজ (২০০৩–বর্তমান) ফার ক্রাই সিরিজ (২০০৫–২০১৯) অ্যাসাসিন'স ক্রিড সিরিজ (২০০৭–বর্তমান) ওয়াচ ডগস সিরিজ (২০১৪–২০১৬) ফর অনার (২০১৭) হাইপার স্কেপ (২০২০) পুনরায় ব্র্যান্ডিং কৌশলের অংশ হিসাবে প্রাক্তন ২০০৩ সালের ৯ সেপ্টেম্বর "উবি সফট" নামটি সমস্ত বিভাগে "ইউবিসফট" নামে পরিবর্তন করা হয়েছিল। Fahey, Rob (৯ সেপ্টেম্বর ২০০৩)। "Ubisoft unveils new "visual identity""। gamesindustry.biz। ৮ জুলাই ২০১৮ তারিখে মূল থেকে আর্কাইভ করা। সংগ্রহের তারিখ ১৮ জুলাই ২০১৮।
শমরিয়া

শমরিয়া (হিব্রু: שֹׁמְרוֹן, আধুনিক: Šoməron, টিবেরীয়: Šōmərôn; আরবি: السامرة, প্রতিবর্ণীকৃত: as-Sāmirah) হল প্রাচীন ইস্রায়েল দেশের কেন্দ্রীয় অঞ্চলের একটি ঐতিহাসিক ও বাইবেলীয় নাম, যার উত্তরে রয়েছে গালীল এবং দক্ষিণে যিহূদিয়া। খ্রীষ্টাব্দের শুরুর দিকে যোসেফাস এই অঞ্চলটির সীমানা হিসাবে পশ্চিমদিকে ভূমধ্যসাগর এবং পূর্বদিকে যর্দন নদীকে নির্দিষ্ট করেছেন। এর এলাকা মূলত হিব্রু বাইবেলের ইফ্রয়িমের বংশ এবং মনঃশির বংশের জন্য বরাদ্দকৃত অঞ্চলের পশ্চিম অর্ধাংশের সাথে মেলে; শলোমনের মৃত্যুর পর তাঁর সাম্রাজ্য দক্ষিণাঞ্চলীয় যিহূদা রাজ্য এবং উত্তরাঞ্চলীয় ইস্রায়েল রাজ্যে বিভক্ত হয়ে পড়লে এই এলাকাটি ইস্রায়েল রাজ্যের দক্ষিণ অংশ গঠন করে। শমরিয়া ও যিহূদিয়ার মধ্যবর্তী সীমান্ত রামাল্লাহর অক্ষাংশ দ্বারা নির্ধারিত হয়। শমরিয়া নামটি উত্তরাঞ্চলীয় ইস্রায়েল রাজ্যের দ্বিতীয় রাজধানী প্রাচীন শমরিয়া নগরী থেকে উদ্ভূত হয়েছে। শমরীয় জাতি প্রাচীন শমরিয়ার সাথে সম্পর্কিত। শমরীয়রা নিজেদের ইফ্রয়িম এবং মনঃশির (যোষেফের দুই পুত্র) বংশধর এবং লেবীয়দের উত্তরসূরি বলে দাবি করে। কনান দেশে তাদের প্রবেশের সময় থেকে শুরু করে কিছু গোঁড়া ইহুদিদের ধারণা ছিল যে এটি বাবিলীয় বন্দীদশা থেকে শুরু করে বাবা রাব্বার শাসনামলে শমরীয় শাসন অবধি ছিল। তারা বিন্যামীনের বংশের সাথে নিজেদের অন্তর্ভুক্ত করত যা স্বীকৃত ছিল, তবে ১৯৬০ এর দশকে এই বংশধারাটি বিলুপ্ত হয়ে যায়। churchofjesuschrist.org: "Book of Mormon Pronunciation Guide" (retrieved 2012-02-25), IPA-ified from «sa-mĕr´ē-a» এই নামটির বাংলা প্রতিবর্ণীকরণে বাইবেলীয় বানানরীতি অনুসরণ করা হয়েছে। "Samaria - historical region, Palestine"। Encyclopædia Britannica। সংগ্রহের তারিখ ৩১ মে ২০১৮।  Josephus Flavius। "Jewish War, book 3, chapter 3:4-5"। Fordham.edu। ২০২৩-০৪-২৯ তারিখে মূল থেকে আর্কাইভ করা। সংগ্রহের তারিখ ২০১২-১২-৩১ – Ancient History Sourcebook: Josephus (37 – after 93 CE): Galilee, Samaria, and Judea in the First Century CE-এর মাধ্যমে।  The New Encyclopaedia Britannica: Macropaedia, 15th edition, 1987, volume 25, "Palestine", p. 403 উদ্ধৃতি ত্রুটি: <ref> ট্যাগ বৈধ নয়; Mercer নামের সূত্রটির জন্য কোন লেখা প্রদান করা হয়নি "Online Etymology Dictionary"। www.etymonline.com।  "Open Collections Program: Expeditions and Discoveries, Harvard Expedition to Samaria, 1908–1910"। ocp.hul.harvard.edu।  উদ্ধৃতি ত্রুটি: <ref> ট্যাগ বৈধ নয়; tsu নামের সূত্রটির জন্য কোন লেখা প্রদান করা হয়নি Schreiber, Monika (২০১৪)। The Comfort of Kin: Samaritan Community, Kinship, and Marriage। BRILL। আইএসবিএন 978-90-04-27425-9। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
দিঘীনালা বনবিহার

দিঘীনালা বনবিহার (চাকমা: 𑄘𑄨𑄊𑄩𑄚𑄣 𑄝𑄧𑄚𑄧 𑄝𑄨𑄦𑄢𑄴) বাংলাদেশে বৌদ্ধ সম্প্রদায়ের একটি বিহার। প্রতিবছর এখানে বৈশাখী পূর্ণিমা (বুদ্ধ পূর্ণিমা) ও বৌদ্ধ ভিক্ষুদের কঠিন চীবর দান অনুষ্ঠান অনুষ্ঠিত হয়। দিঘীনালা বনবিহার বাংলাদেশের অন্যতম বৌদ্ধ তীর্থ স্থান। এটি দীঘিনালা উপজেলা সদরে অবস্থিত। ১৯৬০ দশকে "ধনপাতায়" কাপ্তাই বাঁধের কারণে সাধনায় অনুপযোগী হওয়ায় রথীন্দ্র শ্রামণ'কে (বনশ্রামণ) সাধনা করার জন্য দিঘীনালা মিঙিনিতে শ্রদ্ধাবান উপাসক নিশিমনি চাক্‌মা ফাং করে আনেন। পরবর্তীতে (২০০০) সালে নন্দপাল মহাথের এবং তার শিষ্যদের বসবাসের জন্য ভক্তকূল এই বিহারটি নির্মাণ করে দেন। তৎকালীন পার্বত্য পূর্ণ মন্ত্রী কল্পরঞ্জন চাকমা তত্ত্বাবধানে দিঘীনালা বনবিহার রক্ষণাবেক্ষনের পূর্ণাঙ্গ কমিটি গঠিত হয়। পার্বত্য চট্টগ্রামের বৌদ্ধ ধর্মীয় মহাসাধক আর্য পুরুষ, শ্রাবক বুদ্ধ শ্রদ্ধেয় শ্রীমৎ সাধনানন্দ মহাস্থবির। তাঁর জন্ম রাঙামাটি সদর উপজেলার ধনপাতা গ্রামে। বন ভান্তের প্রথম সাধনাস্থলকে ঘিরে তৈরি হয়েছে ২০ একর ভূমির ওপর দীঘিনালা বন বিহার। এ বিহারে রয়েছে ২৩ ফুট উচ্চতার ধ্যানমগ্ন গৌতমবুদ্ধের মূর্তি, ১৩ ফুট উচ্চতার সীবলী মূর্তি, উপগুপ্ত বুদ্ধ (জলবুদ্ধ) সহ বিহার কমপ্লেক্সের স্থাপনা। খাগড়াছড়ি শহরের উত্তর পূর্ব দিকে দিঘীনালা উপজেলা সদরে বিহারটি অবস্থিত। সবুজ বনানীর ছায়ায় অবস্থিত এই দিঘীনালা বনবিহার। দিঘীনালা বাস স্টেশন থেকে দুই/তিন মিনিটেই বিহারে পৌঁছানো যায়। "দীঘিনালা বন বিহারে দানোত্তম কঠিন চীবর দান অনুষ্ঠিত"। chttimes24.com। ২০২১-০৫-২১ তারিখে মূল থেকে আর্কাইভ করা। সংগ্রহের তারিখ ২০২১-০৫-২১।  "খাগড়াছড়িতে কঠিন চীবর দান অনুষ্ঠান"। newsbangla24.com। ২০২০-১১-০৮। সংগ্রহের তারিখ ২০২১-০৫-২১।  "দীঘিনালায় বিহারে বিহারে কঠিন চীবর দান"। সমকাল। সংগ্রহের তারিখ ১৯ অক্টোবর ২০১৪। [স্থায়ীভাবে অকার্যকর সংযোগ] "দীঘিনালা বন বিহার"। dighinala.khagrachhari.gov.bd। ২০১৯-০৫-০৬ তারিখে মূল থেকে আর্কাইভ করা। সংগ্রহের তারিখ ২০২১-০৫-২১।
তিবিরিয়া

তিবিরিয়া (হিব্রু ভাষায়: טְבֶרְיָה‎, Tverya; আরবি: طبريا, প্রতিবর্ণীকৃত: Ṭabariyyā) হল গালীল সাগরের পশ্চিমতীরে অবস্থিত একটি শহর। ২০ খ্রীষ্টাব্দের কাছাকাছি সময়ে প্রতিষ্ঠিত এই শহরটির নামকরণ দ্বিতীয় রোমীয় সম্রাট তিবিরিয় কৈসরের সম্মানে করা হয়। মধ্য ২য় শতাব্দী থেকে তিবিরিয়া ইহুদিধর্মে গুরুত্বপূর্ণ হিসাবে গণ্য হয়ে আসছে এবং ১৬শ শতাব্দী থেকে এটি যিরূশালেম, হিব্রোণ ও সফাতের পাশাপাশি ইহুদিধর্মের চারটি পবিত্র নগরীর একটি হিসাবে বিবেচিত হয়ে আসছে। ২য় থেকে ১০ম শতাব্দী জুড়ে তিবিরিয়া ছিল গালীলের বৃহত্তম যিহূদী নগরী এবং ইস্রায়েল দেশের যিহূদীদের রাজনৈতিক ও ধর্মীয় কেন্দ্র। "Runoff in Jerusalem, Haifa gets first female mayor"। ২০১৮-১০-৩১।  "Kalisch-Rotem takes Haifa, Huldai keeps Tel Aviv"। ২০১৮-১০-৩১।  "Population in the Localities 2019" (XLS)। Israel Central Bureau of Statistics। সংগ্রহের তারিখ ১৬ আগস্ট ২০২০। উদ্ধৃতি টেমপ্লেট ইংরেজি প্যারামিটার ব্যবহার করেছে (link) Josephus, Antiquities of the Jews XVIII.2.3 The Sunday at home। Religious Tract Society। ১৮৬১। পৃষ্ঠা 805। সংগ্রহের তারিখ ১৭ অক্টোবর ২০১০। Tiberias is esteemed a holy city by Israel's children, and has been so dignified ever since the middle of the second century.  "PALESTINE, HOLINESS OF"। www.jewishencyclopedia.com।  Patricia Erfurt-Cooper; Malcolm Cooper (২৭ জুলাই ২০০৯)। Health and Wellness Tourism: Spas and Hot Springs। Channel View Publications। পৃষ্ঠা 78। আইএসবিএন 978-1-84541-363-7।
ভ্যালেন্টিন রোজ দ্য এল্ডার

ভ্যালেন্টিন রোজ দ্য এল্ডার একজন জার্মান ফার্মাসিস্ট এবং রসায়নবিদ ছিলেন। তিনি ১৭৩৬ সালের ১৬ আগস্ট জার্মানির নিউরুপিন শহরে জন্মগ্রহণ করেন। তিনি রোজ ধাতু নামে কম গলনাঙ্কের একটি গলনশীল সংকর ধাতু আবিষ্কার করেছিলেন। তার নাম অনুসারে সংকর ধাতুটির নাম হয় রোজ মেটাল বা রোজ ধাতু। এই আবিষ্কারের জন্য তিনি আজও স্মরণীয়। রোজ সংকর ধাতুতে বিসমাথ, সীসা এবং টিন থাকে। ১৭৬১ সালের শুরুতে তিনি বার্লিনে একটি ল্যাবরেটরি ও ফার্মাসির মালিক এবং পরিচালক ছিলেন। সেটি জার্মান ভাষায় Zum Weißen Schwan বা হোয়াইট সোয়ান নামে পরিচিত ছিল। ১৭৭১ সালে ভ্যালেন্টিন রোজ দ্য এল্ডারের মৃত্যুর পরে খ্যাতনামা রসায়নবিদ মার্টিন হেনরিখ ক্লাপারথ (১৭৪৩ – ১৮১৭) ঐ প্রতিষ্ঠানের পরিচালক হন। ভ্যালেন্টিন রোজ দ্য এল্ডারের ছেলে যার নাম ভ্যালেনটিন রোজ দ্য ইয়াং ( ১৭৬২ – ১৮০৭)) একজন বিখ্যাত ফার্মাকোলজিস্ট ছিলেন।দুই নাতি হাইনরিখ রোজ ( ১৭৯৫ – ১৮৬৪) এবং গুস্তাভ রোজ (১৭৯৮ – ১৮৭৩) দুজনেই ছিলেন বিখ্যাত খনিজবিদ। গুস্তাভ রোজের ছেলে ভ্যালেন্টিন রোজ (১৮২৯ – ১৯১৬) ছিলেন ধ্রুপদী এবং পাঠ্য সমালোচক। গুস্তাভ রোজের আর এক ছেলে এডমন্ড রোজ (১৮৩৬ – ১৯১৪) ছিলেন একজন বিখ্যাত সার্জন। ১৭৭১ সালের ২৮ এপ্রিল ভ্যালেন্টিন রোজ দ্য এল্ডারের জীবনাবসান হয়। Rose, Heinrich at Allgemeine Deutsche Biographie.
স্প্রে ডায়িং

স্প্রে ড্রায়িং হচ্ছে এক ধরনের শুষ্ককরণ প্রক্রিয়া যেখানে তরল বা আংশিক তরল কোন বস্তু থেকে গরম গ্যাসের সাহায্যে পাওডার তৈরি করা হয়। যেসকল বস্তু তাপ সংবেদনশীল তাদের ক্ষেত্রে এই প্রক্রিয়া বেশ কার্যকর। অনেক খাদ্য এবং ওষুধের ক্ষেত্রে এই প্রক্রিয়া অবলম্বন করা হয়। শুষ্ককরণ প্রক্রিয়ায় বাতাসকেই ব্যবহার করা হয়। তবে তরল পদার্থ যদি দাজ্ব্য পদার্থ হয় সেক্ষেত্রে বাতাসের পরিবর্তে নাইট্রোজেন গ্যাস ব্যবহার করা হয়। প্রতিটি স্প্রে ড্রায়িং যন্ত্রে অটোমাইজার বা স্প্রে নোজল নামে একটি যন্ত্রাংশ থাকে। এর কাজ হচ্ছে তরল পদার্থকে খুব ছোট ছোট ফোঁটায় বের করে দেয়া। অর্থাৎ স্প্রে করা। স্প্রে নোজলের সাহায্যে তরল পদার্থের ফোঁটার আকারও নিয়ন্ত্রণ করা যায়। তবে ভিন্নরকমের নোজলও রয়েছে। তরল পদার্থের ফোঁটার আকার সাধারণত ১০ থেকে ৫০০ মাইক্রো মিটার পর্যন্ত হয়ে থাকে। সাধারণত সবচেয়ে পরিচিত স্প্রে ড্রায়ার সিংগেল ইফেক্টের হয়ে থাকে। কারণ এখানে বাতাস ঢোকার জন্য মাত্র একটি জায়গায়ই থাকে। বাতাস যেদিক দিয়ে প্রবাহিত হয়, তৈরিকৃত পাওডারগুলোও সেদিকেই প্রবাহিত হয়। তবে এইক্ষেত্রে বাতাসের ধূলিকণা পাওডারের সাথে মিশে যাওয়ার সম্ভাবনা থাকে। এই সমস্যা থেকে বাঁচার জন্য নতুন ধরনের কিছু স্প্রে ড্রায়ার তৈরি করা হয়েছে যেটাকে বলা হয় মাল্টিপল ইফেক্ট স্প্রে ডায়ার। খাদ্য: পাওডার দুধ, কফি, চা, ডিম, শস্য, মশলা, রক্ত, স্টার্চ, ভিটামিন, এনজাইম, পশু খাদ্য ওষুধ: এন্টোবায়োটিক্স, মেডিকেলের সরঞ্জাম, ইন্ডাট্রি: সিরামিক শিল্প, রঙ শিল্প A. S. Mujumdar (২০০৭)। Handbook of industrial drying। CRC Press। পৃষ্ঠা 710। আইএসবিএন 978-1-57444-668-5।  "Contract Spray Dryer & Spray Drying Services | Elan"।  Walter R. Niessen (২০০২)। Combustion and incineration processes। CRC Press। পৃষ্ঠা 588। আইএসবিএন 978-0-8247-0629-6।  Heuzé V.; Tran G. (২০১৬) [Last updated on March 31, 2016, 10:31]। "Blood meal"। Feedipedia। a programme by INRA, CIRAD, AFZ and FAO।  Ting, Jeffrey M.; Porter, William W.; Mecca, Jodi M.; Bates, Frank S.; Reineke, Theresa M. (২০১৮-০১-১০)। "Advances in Polymer Design for Enhancing Oral Drug Solubility and Delivery"। Bioconjugate Chemistry (ইংরেজি ভাষায়)। 29 (4): 939–952। আইএসএসএন 1043-1802। ডিওআই:10.1021/acs.bioconjchem.7b00646। পিএমআইডি 29319295।  Ricarte, Ralm G.; Van Zee, Nicholas J.; Li, Ziang; Johnson, Lindsay M.; Lodge, Timothy P.; Hillmyer, Marc A. (২০১৯-০৯-০৫)। "Recent Advances in Understanding the Micro- and Nanoscale Phenomena of Amorphous Solid Dispersions"। Molecular Pharmaceutics। 16 (10): 4089–4103। আইএসএসএন 1543-8384। ডিওআই:10.1021/acs.molpharmaceut.9b00601। পিএমআইডি 31487183।